pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงานกรมคุมประพฤติ
วันศุกร์ที่ 9 สิงหาคม 2562
รัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมคุมประพฤติ
รัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมคุมประพฤติ
ในวันศุกร์ที่ ๙ สิงหาคม ๒๕๖๒ เวลา ๑๐.๐๐ น.
ณ ห้องประชุมกรมคุมประพฤติ ชั้น ๔
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วยว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
คณะทํางานรัฐมนตรีว่าการกระทรวงยุติธรรม และคณะผู้บริหารกระทรวงยุติธรรม
ตรวจเยี่ยมและรับฟังการบรรยายบทบาทภารกิจของกรมคุมประพฤติ
รวมถึงติดตามการดําเนินงานในภาพรวม ในภารกิจด้านคุมประพฤติ
งานฟื้นฟูสมรรถภาพผู้ติดยาเสพติดในระบบบังคับที่เป็นมาตรการทางเลือก
ในการดําเนินการกับผู้กระทําผิดในฐานเสพยาเสพติดภายใต้หลักการผู้เสพและผู้ป่วย
งานแก้ไขฟื้นฟูเพื่อลดความเสี่ยงในการทําผิดซ้ําและให้ผู้กระทําผิดสามารถดํารงชีวิตอยู่ได้
รวมทั้งการช่วยเหลือผู้สงเคราะห์ ทั้งด้านการฝึกทักษะอาชีพ/จัดหางาน
สงเคราะห์เงินทุนประกอบอาชีพ/อาหาร/ค่าพาหนะ/การศึกษา/ค่ารักษาพยาบาล
การมีส่วนร่วมของทุกภาคส่วนงานคุมประพฤติ
เช่น อาสาสมัครคุมประพฤติ การบูรณาการกับภาครัฐ ภาคเอกชน ภาคประชาชน
รวมทั้งภารกิจที่ได้รับมอบหมายในบทบาทและภารกิจของยุติธรรมจังหวัด
ใน ๕๗ จังหวัด ๓ สาขา รวม ๖๐ แห่ง
ในด้านการอํานวยความยุติธรรม ลดความเหลื่อมล้ําแก่ประชาชน
ให้บริการประชาชนในงานกระทรวงยุติธรรมระดับจังหวัด
และการประสานความร่วมมือกับส่วนราชการและหน่วยงานที่เกี่ยวข้อง
อีกทั้งสรุปการดําเนินงานโครงการสําคัญ เช่น โครงการบ้านกึ่งวิถีเพื่อกําหนดให้เป็นสถานที่
เพื่อให้การสงเคราะห์ตามพระราชบัญญัติคุมประพฤติ พ.ศ. ๒๕๕๙
การสร้างงานสร้างอาชีพ ในโครงการคืนคนดีสู่สังคม
และโครงการช่วยเหลือโดยศูนย์ประสานงานและส่งเสริมการมีงานทํา (Care Center)
รวมทั้งเยี่ยมชมบูธศูนย์ฟื้นฟูสมรรถภาพผู้ติดยาเสพติดลาดหลุมแก้ว
บูธสร้างงานสร้างอาชีพของกรมคุมประพฤติ พร้อมทั้งเยี่ยมชม
ศูนย์ควบคุมการติดตามตัวด้วยระบบอิเล็กทรอนิกส์ (Electronic Monitoring Center)
ที่เฝ้าระวัง ติดตามความเคลื่อนไหว ตรวจสอบข้อเท็จจริง
เมื่อมีการแจ้งเตือนผู้ถูกคุมประพฤติตามเงื่อนไขที่ศาล/ผู้มีอํานาจ
สั่งใช้กําหนดตลอดเวลา ๒๔ ชั่วโมง ควบคู่กับสํานักงานคุมประพฤติทั่วประเทศ
โดยมีคณะผู้บริหาร ข้าราชการ และเจ้าหน้าที่กรมคุมประพฤติ ให้การต้อนรับ
โอกาสนี้ รัฐมนตรีว่าการกระทรวงยุติธรรม กล่าวว่า แนวทางการดําเนินงานของกรมคุมประพฤติ
จะต้องพัฒนาและเพิ่มศักยภาพการทํางานให้เข้มข้นขึ้นเพื่อรองรับการทํางานที่เชื่อมโยงกับกรมราชทัณฑ์
ในการนําผู้ต้องขังเข้ามาอยู่ในระบบการคุมประพฤติ เพื่อลดปัญหาความหนาแน่นของผู้ต้องขังในเรือนจํา
โดยใช้การบูรณาการเชื่อมโยงปรับแก้ไขกฎหมายให้มีความสัมพันธ์กัน
รวมทั้งมุ่งเน้นให้มีการฝึกอาชีพให้แก่ผู้ต้องขัง การสร้างสังคมให้เปิดรับและให้โอกาสผู้ต้องขังที่พ้นโทษ
พร้อมทั้งเชื่อว่าอุปกรณ์อิเล็กทรอนิกส์ติดตามตัว (Electronic Monitoring หรือกําไล EM)
จะเป็นอุปกรณ์ที่จะแก้ปัญหาการดําเนินการควบคุมผู้กระทําผิดในภาพรวมให้เกิดประโยชน์สูงสุดได้
ในส่วนประเด็นข้อร้องเรียนเรื่องกําไล EM นั้นได้มอบหมายให้ตั้งคณะกรรมการที่เป็นผู้เชี่ยวชาญ
ดําเนินการตรวจสอบข้อเท็จจริงในประเด็นข้อสงสัยต่าง ๆ อย่างรอบด้านภายใน ๒ สัปดาห์
เพื่อสร้างความเข้าใจในประเด็นดังกล่าวต่อสาธารณชนต่อไป
รัฐบาลไทย-ข่าวทำเนียบรัฐบาล-ก.แรงงาน เคาะมาตรการช่วยสถานประกอบกิจการ บรรเทาผลกระทบโควิด 19
วันพุธที่ 8 เมษายน 2563
ก.แรงงาน เคาะมาตรการช่วยสถานประกอบกิจการ บรรเทาผลกระทบโควิด 19
ก.แรงงาน โดยกรมพัฒนาฝีมือแรงงาน กําหนดมาตรการช่วยเหลือสถานประกอบกิจการ ภายใต้ พ.ร.บ.ส่งเสริมฯ 2545 ที่ได้รับผลกระทบจากโควิด 19
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า การแพร่ระบาดของเชื้อไวรัสโควิด ส่งผลกระทบต่อเศรษฐกิจและสถานประกอบกิจการเป็นจํานวนมาก รัฐบาลจึงสั่งการให้หน่วยงานภาครัฐกําหนดมาตรการช่วยเหลือแรงงานและสถานประกอบกิจการที่ได้รับผลกระทบในครั้งนี้ โดยในส่วนของกพร. ได้กําหนดมาตรการช่วยเหลือสถานประกอบกิจการอยู่ในข่ายบังคับตามพระราชบัญญัติส่งเสริมการพัฒนาฝีมือแรงงาน พ.ศ. 2545 และแก้ไขเพิ่มเติม ฉบับที่ 2 พ.ศ. 2557 รวม 4 มาตรการ ได้แก่ มาตรการที่ 1 ลดสัดส่วนของจํานวนลูกจ้างที่ผู้ประกอบกิจการต้องจัดให้มีการฝึกอบรมหรือทดสอบมาตรฐานฝีมือแรงงานแห่งชาติ หรือผ่านการรับรองความรู้ความสามารถอย่างใดอย่างหนึ่ง จากเดิมในสัดส่วนไม่น้อยกว่าร้อยละ 50 ลดลงเหลือไม่น้อยกว่าร้อยละ 10 มาตรการที่ 2 ขยายเวลาการยื่นขอรับรองหลักสูตรและค่าใช้จ่ายในการฝึกอบรมของสถานประกอบกิจการที่ฝึกอบรมลูกจ้างระหว่างเดือนมกราคม 2563 ถึงธันวาคม 2563 จากเดิมต้องยื่นรับรองหลักสูตรเสนอนายทะเบียนให้ความเห็นชอบภายใน 60 วัน นับตั้งแต่วันที่ฝึกอบรมเสร็จสิ้น เป็นภายใน 120 วัน นับตั้งแต่วันที่ฝึกอบรมเสร็จสิ้น
มาตรการที่ 3 ขยายเวลาการประเมินเงินสมทบ ประจําปี 2562 จากเดิม กําหนดต้องยื่นแบบแสดงการส่งเงินสมทบ (สท.2) ภายใน 31 มีนาคม 2563 ขยายเวลาเป็นภายใน 31 กรกฎาคม 2563 และมาตรการที่ 4 ขยายเวลาการชําระหนี้เงินกู้ยืมกองทุนพัฒนาฝีมือแรงงานให้สถานประกอบกิจการเป็นเวลา 6 เดือน (พักชําระหนี้ตั้งแต่เมษายน4 ถึงเดือนกันยายน 2563) โดยเริ่มชําระหนี้ในเดือนตุลาคม 2563
สอบถามรายละเอียดเพิ่มเติมได้ที่กองส่งเสริมการพัฒนาฝีมือแรงงาน 0 2643 6039 หรือสายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-​พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องมือแพทย์พระราชทาน เพื่อรับมือสถานการณ์โควิด-19 ให้แก่โรงพยาบาลพระมงกุฏเกล้า กรมแพทย์ทหารบก
วันพุธที่ 8 เมษายน 2563
​พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องมือแพทย์พระราชทาน เพื่อรับมือสถานการณ์โควิด-19 ให้แก่โรงพยาบาลพระมงกุฏเกล้า กรมแพทย์ทหารบก
พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานเครื่องช่วยหายใจและอุปกรณ์ทางการแพทย์ ให้แก่โรงพยาบาลพระมงกุฏเกล้า
เพื่อรับมือสถานการณ์การแพร่เชื้อโควิด-19 โดยมี พลโท ชาญชัย ติกขะปัญโญ เจ้ากรมแพทย์ทหารบก พลโท ธารา พูนประชา ผู้อํานวยการศูนย์อํานวยการแพทย์พระมงกุฎเกล้า พลตรี สุพัษชัย เมฆะสุวรรณดิษฐ์ ผู้อํานวยการโรงพยาบาลพระมงกุฎเกล้า และคณะผู้บริหารโรงพยาบาลพระมงกุฎเกล้า เป็นผู้แทนรับมอบเครื่องช่วยหายใจและอุปกรณ์ทางการแพทย์พระราชทาน ประกอบด้วย เครื่องช่วยหายใจ Draeger จํานวน ๓ เครื่อง เครื่องช่วยหายใจ Puritan Bennett จํานวน ๔ เครื่อง เครื่องช่วยหายใจ Event จํานวน ๔ เครื่อง เครื่องช่วยหายใจ Maquet จํานวน ๑ เครื่อง รวม ๑๒ เครื่อง และเครื่องวัดออกซิเจนแบบปลายนิ้ว จํานวน ๑๓ เครื่อง เมื่อวันศุกร์ที่ ๓ เมษายน ๒๕๖๓ เวลา ๑๐.๓๐ น. ณ ห้องประชุมดุสิตธานี ชั้น ๑๐ อาคารเฉลิมพระเกียรติฯ โรงพยาบาลพระมงกุฎเกล้า
การได้รับพระราชทานในครั้งนี้ยังความปลาบปลื้มปีติในพระมหากรุณาธิคุณเป็นล้นพ้นที่พระบาทสมเด็จพระเจ้าอยู่หัว ทรงมีต่อบุคลากรทางการแพทย์ของโรงพยาบาลพระมงกุฏเกล้า กรมแพทย์ทหารบก ตลอดจนประชาชนทั่วไป อย่างหาที่สุดมิได้
รัฐบาลไทย-ข่าวทำเนียบรัฐบาล-6 ข้อ New normal สำหรับผู้ประกอบกิจการเพื่อการท่องเที่ยว
วันจันทร์ที่ 27 กรกฎาคม 2563
6 ข้อ New normal สําหรับผู้ประกอบกิจการเพื่อการท่องเที่ยว
มีวิธีการอะไรบ้างนะ
รัฐบาลไทย-ข่าวทำเนียบรัฐบาล-ร่างพระราชกฤษฎีกาและกฎกระทรวงตามมาตรการสร้างความเป็นกลางทางภาษี กรณีผลตอบแทนจากการฝากเงินตามหลักการของศาสนาอิสลาม
วันพุธที่ 13 ธันวาคม 2560
ร่างพระราชกฤษฎีกาและกฎกระทรวงตามมาตรการสร้างความเป็นกลางทางภาษี กรณีผลตอบแทนจากการฝากเงินตามหลักการของศาสนาอิสลาม
ในการประชุมคณะรัฐมนตรีเมื่อวันที่ 12 ธันวาคม 2560 คณะรัฐมนตรีได้มีมติเห็นชอบร่างพระราชกฤษฎีกาและกฎกระทรวงตามมาตรการสร้างความเป็นกลางทางภาษีกรณีผลตอบแทนจากการฝากเงินตามหลักการของศาสนาอิสลาม
ในการประชุมคณะรัฐมนตรีเมื่อวันที่ 12 ธันวาคม 2560 คณะรัฐมนตรีได้มีมติเห็นชอบร่างพระราชกฤษฎีกาและกฎกระทรวงตามมาตรการสร้างความเป็นกลางทางภาษีกรณีผลตอบแทนจากการฝากเงินตามหลักการของศาสนาอิสลาม เนื่องจากหลักการของศาสนาอิสลาม (หลักชาริอะฮ์) มิให้มีการจ่ายหรือรับดอกเบี้ย แต่ใช้การแบ่งปันผลกําไรหรือขาดทุนจากผลตอบแทนจากการค้าและการลงทุน และการรับความเสี่ยงร่วมกันระหว่างลูกค้ากับธนาคาร อย่างไรก็ดี ผลิตภัณฑ์เงินฝากตามหลักการของศาสนาอิสลามมีลักษณะทํานองเดียวกับเงินฝากออมทรัพย์และเงินฝากประจํา ผลตอบแทนจากการฝากเงินตามหลักการของศาสนาอิสลามจึงควรได้รับสิทธิประโยชน์ทางภาษีเช่นเดียวกับผลตอบแทนจากการฝากเงินกับสถาบันการเงินอื่น ดังนี้
1. ยกเว้นภาษีเงินได้บุคคลธรรมดาสําหรับผลตอบแทนจากการฝากเงินเป็นรายเดือนติดต่อกันไม่น้อยกว่า 24 เดือน โดยมียอดเงินฝากแต่ละคราวเท่ากัน แต่ไม่เกิน 25,000 บาทต่อเดือน และรวมแล้วไม่เกิน 600,000 บาท
2. ยกเว้นภาษีเงินได้บุคคลธรรมดาสําหรับผลตอบแทนจากการฝากเงินทํานองเดียวกับเงินฝากออมทรัพย์ เฉพาะกรณีได้รับผลตอบแทนรวมไม่เกิน 20,000 บาท
3. ยกเว้นภาษีเงินได้บุคคลธรรมดาสําหรับผลตอบแทนจากการฝากเงินทํานองเดียวกับเงินฝากประจําที่มีระยะเวลา 1 ปีขึ้นไป แต่รวมแล้วไม่เกิน 30,000 บาทและได้รับผลตอบแทนเมื่ออายุไม่ต่ํากว่า 55 ปี
ทั้งนี้ มาตรการดังกล่าวจะทําให้สิทธิประโยชน์ทางภาษีเงินได้บุคคลธรรมดาระหว่างผลตอบแทนจากการฝากเงินทั่วไปกับการฝากเงินตามหลักการของศาสนาอิสลามมีความเท่าเทียมกัน อีกทั้งยังเป็นการเพิ่มช่องทางการออมของประชาชนโดยทั่วไป เนื่องจากการรับฝากเงินตามหลักการของศาสนาอิสลามไม่ได้จํากัดเฉพาะผู้ที่นับถือศาสนาอิสลามเท่านั้น ตลอดจนเพิ่มขีดความสามารถในการแข่งขันของประเทศด้านการให้บริการทางการเงิน
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-“ดีอีเอส” ร่วมหารือแนวทางการฟื้นฟูเศรษฐกิจไทย หลัง COVID-19 ระบาด
วันอังคารที่ 9 มิถุนายน 2563
“ดีอีเอส” ร่วมหารือแนวทางการฟื้นฟูเศรษฐกิจไทย หลัง COVID-19 ระบาด
“ดีอีเอส” ร่วมหารือแนวทางการฟื้นฟูเศรษฐกิจไทย หลัง COVID-19 ระบาด
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือร่วมกับ นาย Leong Seng Tuck กรรมการผู้จัดการ บริษัท Nectar Consortium เรื่องการฟื้นฟูเศรษฐกิจไทยภายหลังจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ผ่าน Video Conference โดยมี นางสาวกัลยา ชินาธิวร ผู้อํานวยการกองการต่างประเทศ ดร.ชินาวุธ ชินะประยูร ผู้ช่วยผู้อํานวยการใหญ่ สํานักงานส่งเสริมเศรษฐกิจดิจิทัล(สศด.) ร่วมประชุม ณ ห้องประชุม 801 ชั้น 8 กระทรวงดิจิทัลฯ ถนนแจ้งวัฒนะ กรุงเทพฯ
*************
รัฐบาลไทย-ข่าวทำเนียบรัฐบาล-ดร.สุวิทย์ เผยความคืบหน้าการฉีดวัคซีนโควิด MRNA เข็มแรกทดสอบในลิงเห็นผลสำเร็จดี เตรียมฉีดเข็มที่ 2 และเตรียมทดสอบในมนุษย์ต่อไป
วันพฤหัสบดีที่ 9 กรกฎาคม 2563
ดร.สุวิทย์ เผยความคืบหน้าการฉีดวัคซีนโควิด MRNA เข็มแรกทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ต่อไป
ดร.สุวิทย์ เผยความคืบหน้าการฉีดวัคซีนโควิด MRNA เข็มแรกทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ต่อไป
วันนี้ (22 มิถุนายน 2563) ณ ห้องประชุมชั้น 22 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) (ถนนศรีอยุธยา) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)แถลงข่าวผ่านระบบออนไลน์ เรื่องความคืบหน้าการฉีดวัคซีนโควิด mRNA เข็มแรกที่ทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ตามแผนต่อไป
ดร.สุวิทย์ กล่าวว่า เมื่อวันที่ 23 พฤษภาคม 2563 ที่ผ่านมา ได้ลงพื้นที่เพื่อเป็นสักขีพยานการทดสอบวัคซีนโควิด-19 หรือ mRNA ของประเทศไทย ที่ศูนย์วิจัยไพรเมทแห่งชาติ ซึ่งเป็นวัคซีนที่พัฒนาโดยทีมนักวิจัยของจุฬาลงกรณ์มหาวิทยาลัย โดยการสนับสนุนของสํานักงานการวิจัยแห่งชาติ (วช.) กระทรวง อว., สถาบันวัคซีนแห่งชาติ และกระทรวงสาธารณสุข (สธ.) โดยจะขอแจ้งให้ทราบว่าในขณะนี้พบว่าลิงทุกตัวมีสุขภาพแข็งแรง ไม่มีผลข้างเคียงจากวัคซีนและเมื่อนักวิจัยได้ทําการเจาะเลือดของลิงมาทําการทดสอบการสร้างภูมิคุ้มกันหรือแอนติบอดีนั้น มีข่าวดีมากว่าลิงที่ได้รับวัคซีนสามารถสร้างภูมิคุ้มกันได้ในระดับที่น่าพอใจ ดังนั้นวันนี้ทีมนักวิจัยจึงได้เดินหน้าต่อไปตามแผน โดยจะฉีดวัคซีนกระตุ้นเป็นเข็มที่สอง หากเป็นไปตามที่คาดไว้จะทําการทดสอบในมนุษย์ได้ประมาณเดือนตุลาคมถึงเดือนพฤศจิกายน 2563 ซึ่งเป็นไปตามแผนการพัฒนาวัคซีนโรคโควิด
"ณ วันนี้ผมได้มอบให้ ศ.นายแพทย์สิริฤกษ์ ทรงศิวิไล เลขาธิการคณะกรรมการวิจัยแห่งชาติ ร่วมกับ นายแพทย์นคร เปรมศรี ผู้อํานวยการสถาบันวัคซีนแห่งชาติ นําคณะผู้เชี่ยวชาญและสื่อมวลชน ติดตามความคืบหน้าของการทดสอบวัคซีน เพื่อให้คําแนะนําและเตรียมรายละเอียดการดําเนินงานในขั้นต่อไป ซึ่งรัฐบาลได้ให้ความสําคัญเป็นอย่างยิ่งต่อการพัฒนาวัคซีนโรคโควิด-19 โดยท่านนายกรัฐมนตรี พลเอกประยุทธ์ จันทร์โอชา ได้มอบหมายให้กระทรวง อว. และกระทรวงสาธารณสุข ร่วมกันดําเนินงานเชิงรุกในการวิจัยและพัฒนาวัคซีนให้สําเร็จ เพื่อให้คนไทยสามารถมีวัคซีนใช้ได้อย่างรวดเร็วเป็นลําดับแรก ๆ ของโลก"ดร.สุวิทย์ กล่าว
ขณะนี้ทาง วช. ในฐานะศูนย์ปฏิบัติการด้านนวัตกรรมการแพทย์ การวิจัยและพัฒนา ของศูนย์บริหารสถานการณ์โควิด-19 (ศบค.) ได้ร่วมมือกับสถาบันวัคซีนแห่งชาติ (NVI) กระทรวงสาธารณสุข สนับสนุนทุนวิจัยให้พัฒนาวัคซีนโควิด-19 แล้ว จํานวน 5 แบบ ซึ่งมีความก้าวหน้าด้วยดี รวมทั้ง อว. และ สธ. ยังได้เจรจาหารือกับหน่วยงานในต่างประเทศในการร่วมมือทางการวิจัย ถ่ายทอดเทคโนโลยีและเตรียมการผลิตไว้ด้วยแล้ว จึงขอขอบคุณคณะนักวิจัยที่ได้ทุ่มเท เสียสละ ในการดําเนินการวิจัยเพื่อพัฒนาวัคซีนโควิด-19 จนเห็นผลสําเร็จดีตามลําดับ และขอขอบคุณคณะสื่อมวลชนที่เดินทางมาช่วยเผยแพร่ข่าวดีของประเทศไทยในวันนี้ และต่อไปทาง วช. สถาบันวัคซีนแห่งชาติ และจุฬาลงกรณ์มหาวิทยาลัย จะให้รายละเอียดของการทดสอบและแผนการดําเนินงานในขั้นต่อไป
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สธ.แนะผู้ป่วยไข้หวัดสวมหน้ากากอนามัย รับผิดชอบสังคม
วันศุกร์ที่ 28 กุมภาพันธ์ 2563
สธ.แนะผู้ป่วยไข้หวัดสวมหน้ากากอนามัย รับผิดชอบสังคม
กระทรวงสาธารณสุข แนะนําผู้ป่วยมีไข้ น้ํามูก ไอ จาม สวมหน้ากากอนามัย ป้องกันการแพร่กระจายเชื้อโรค   ไม่ไปที่คนหนาแน่น ทําเป็นประจําให้เป็นสุขนิสัย ช่วยกันรับผิดชอบสังคม
กระทรวงสาธารณสุข แนะนําผู้ป่วยมีไข้ น้ํามูก ไอ จาม สวมหน้ากากอนามัย ป้องกันการแพร่กระจายเชื้อโรค ไม่ไปที่คนหนาแน่น ทําเป็นประจําให้เป็นสุขนิสัย ช่วยกันรับผิดชอบสังคม
นายแพทย์รุ่งเรือง กิจผาติ ที่ปรึกษาระดับกระทรวง นพ.ทรงคุณวุฒิและโฆษกกระทรวงสาธารณสุข ให้สัมภาษณ์ว่า ในช่วงนี้อากาศเปลี่ยนแปลง ประชาชนอาจปรับตัวไม่ทัน และป่วยเป็นไข้หวัดซึ่งมักเกิดจากเชื้อไวรัส ไม่จําเป็นต้องกินยาปฏิชีวนะ นอนหลับพักผ่อนให้เพียงพอ ดื่มน้ําสะอาดบ่อย ๆ ก็สามารถหายได้เอง อย่างไรก็ตาม แนะนําว่า หากป่วยเป็นไข้หวัด มีน้ํามูก ไอ จาม ขอให้แยกตัวเอง แยกสํารับอาหาร ไม่ใช้ของส่วนตัวร่วมกับสมาชิกในครอบครัวและคนอื่น เช่น ผ้าเช็ดหน้า แก้วน้ํา ผ้าเช็ดตัว ที่สําคัญรับผิดชอบสังคมด้วยการสวมหน้ากากอนามัย ทั้งขณะที่อยู่ในบ้าน หรือไปทํางาน ล้างมือบ่อย ๆ ด้วยน้ําและสบู่ หรือแอลกอฮอล์เจล ไม่นํามือมาสัมผัสตา จมูก ปาก โดยไม่จําเป็น หากจะสัมผัส ต้องล้างมือให้สะอาดขอให้ทําเป็นประจําจนเป็นสุขนิสัย และไม่ไปอยู่ในที่คนหนาแน่น เพื่อป้องกันการแพร่กระจายเชื้อโรค แต่หากอาการไม่ดีขึ้นใน 2 วันให้ไปพบแพทย์ เพราะอาจมีโรคแทรกซ้อนจากเชื้อแบคทีเรีย หรือเป็นไข้หวัดใหญ่หรือโรคอื่น ซึ่งอาจจะมีอาการรุนแรงกว่า และมีโอกาสเกิดโรคแทรกซ้อนจนถึงขั้นเสียชีวิตได้ โดยเฉพาะในเด็กเล็ก ผู้สูงอายุ ผู้ที่มีโรคประจําตัว
ทั้งนี้ ในปี 2562 พบผู้ป่วยไข้หวัดใหญ่ 390,773 ราย เสียชีวิต 27 ราย ในปีนี้ตั้งแต่วันที่ 1 มกราคม – 17 กุมภาพันธ์ 2563 พบผู้ป่วยแล้ว 60,235 ราย เสียชีวิต 1 ราย
******************** 28 กุมภาพันธ์ 2563
***************************************
รัฐบาลไทย-ข่าวทำเนียบรัฐบาล-รอง นรม. และ รมว.กห. กำชับพื้นที่ ต้องควบคุมการเผาป่า และพืชไร่ให้ได้  สั่งเฝ้าระวังและคงความต่อเนื่องมาตการควบคุมฝุ่นละอองจนกว่าจะปกติ
วันอังคารที่ 12 กุมภาพันธ์ 2562
รอง นรม. และ รมว.กห. กําชับพื้นที่ ต้องควบคุมการเผาป่า และพืชไร่ให้ได้  สั่งเฝ้าระวังและคงความต่อเนื่องมาตการควบคุมฝุ่นละอองจนกว่าจะปกติ
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รองนรม.และรมว.กห. ได้กําชับฝ่ายปกครองในพื้นที่ภาคเหนือ และภาคตะวันออกเฉียงเหนือ
โดยเฉพาะ จว.ลําปาง แพร่ เลย และขอนแก่น ให้เพิ่มความสําคัญในการควบคุมต้นเหตุของการเกิดไฟป่าและมาตรการคุมเข้มการเผาพืชไร่ในที่โล่งแจ้ง โดยให้ลงพื้นที่ทําความเข้าใจกับประชาชนมากขึ้น เพื่อลดต้นเหตุของปัญหาฝุ่นและควันที่กระจายตัวในวงกว้าง ในห้วงสภาพอากาศปิด 13 - 15 ก.พ. 62 ที่ยังคงปรากฎอยู่
สําหรับในพื้นที่เขตอุตสาหกรรมและเมืองใหญ่ โดยเฉพาะ กรุงเทพมหานคร ขอให้ทางจังหวัด และ กทม. ร่วมกันติดตามเฝ้าระวังปัญหาฝุ่นละอองขนาดเล็ก และให้ส่วนราชการที่เกี่ยวข้อง ยังคงความเข้มมาตรการต่างๆ ในระยะเร่งด่วน ทั้งการบังคับใช้กฎหมายและการขอความร่วมมือต่อเนื่องกันไป เพื่อลดหรือหลีกเลี่ยงต้นเหตุของปัญหา โดยเฉพาะ การควบคุมฝุ่นจากการก่อสร้าง รถยนต์ควันดํา และการระบายการจราจรในพื้นที่ควบคุม ทั้งนี้ ขอให้ กทม.และกองทัพ ยังคงสนับสนุนการชําระล้างถนนและพ่นละอองน้ํา ตามเส้นทางในพื้นที่ควบคุมอย่างต่อเนื่อง เพื่อลดภาวะการฟุ้งกระจายของฝุ่นละอองขนาดเล็กระดับต่ําที่มีผลต่อประชาชนโดยตรง จนกว่าสถานการณ์ฝุ่นละอองจะคลี่คลาย
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานเปิดการเสวนาทิศทางการท่องเที่ยวไทย
วันศุกร์ที่ 24 พฤศจิกายน 2560
รองนายกรัฐมนตรีเป็นประธานเปิดการเสวนาทิศทางการท่องเที่ยวไทย
รองนายกรัฐมนตรีเป็นประธานเปิดการเสวนาทิศทางการท่องเที่ยวไทย
วันศุกร์ที่ 24 พฤศจิกายน 2560 เวลา 10.00 น. พลเอก ธนะศักดิ์ ปฏิมาประกร รองนายกรัฐมนตรีเป็นประธานเปิดการเสวนาทิศทางการท่องเที่ยวไทย พร้อมเปิดตัวสมาคมสื่อมวลชนเพื่อการท่องเที่ยว ณ โรงแรมรามาการ์เด้น กรุงเทพมหานคร โดยมีรัฐมนตรีว่าการกระทรวงการท่องเที่ยวและกีฬา ปลัดกระทรวงการท่องเที่ยวและกีฬา ผู้บริหารกระทรวงการท่องเที่ยวและกีฬา และนายกสมาคมสื่อมวลชนเพื่อการท่องเที่ยว เข้าร่วมงาน
รัฐบาลไทย-ข่าวทำเนียบรัฐบาล-รฟม. ร่วมกับ BEM เพิ่มช่องทางเติมเงินบัตร MRT ผ่านแอปพลิเคชัน ทดแทนเงินสด ลดการสัมผัส ป้องกันการติดเชื้อไวรัส COVID-19 เริ่ม 13 เมษายนนี้ [กระทรวงคมนาคม]
วันจันทร์ที่ 13 เมษายน 2563
รฟม. ร่วมกับ BEM เพิ่มช่องทางเติมเงินบัตร MRT ผ่านแอปพลิเคชัน ทดแทนเงินสด ลดการสัมผัส ป้องกันการติดเชื้อไวรัส COVID-19 เริ่ม 13 เมษายนนี้ [กระทรวงคมนาคม]
รฟม. ร่วมกับ BEM เพิ่มช่องทางเติมเงินบัตร MRT ผ่านแอปพลิเคชัน ทดแทนเงินสด ลดการสัมผัส ป้องกันการติดเชื้อไวรัส COVID-19 เริ่ม 13 เมษายนนี้
รัฐบาลไทย-ข่าวทำเนียบรัฐบาล-ครม. เห็นชอบให้วันจันทร์ที่ 30 ธันวาคม 2562 เป็นวันหยุดราชการเพิ่มเป็นกรณีพิเศษ อีก 1 วัน
วันอังคารที่ 29 ตุลาคม 2562
ครม. เห็นชอบให้วันจันทร์ที่ 30 ธันวาคม 2562 เป็นวันหยุดราชการเพิ่มเป็นกรณีพิเศษ อีก 1 วัน
โฆษกรัฐบาลเผย คณะรัฐมนตรีมีมติเห็นชอบให้วันจันทร์ที่ 30 ธันวาคม 2562 เป็นวันหยุดราชการเพิ่มเป็นกรณีพิเศษ อีก 1 วัน   เพื่อให้มีวันหยุดต่อเนื่องในช่วงเทศกาลขึ้นปีใหม่ และทําให้เกิดการขับเคลื่อนทางเศรษฐกิจในช่วงเวลาดังกล่าว
วันนี้ (29 ต.ค.62) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังการประชุมคณะรัฐมนตรี ศ.ดร.นฤมล ภิญโญสินวัฒน์ โฆษกประจําสํานายกรัฐมนตรี แถลงว่าที่ประชุมคณะรัฐมนตรีได้มีการพิจารณากําหนดวันหยุดราชการเพิ่มเป็นกรณีพิเศษ ในปี 2562โดยคณะรัฐมนตรีมีมติเห็นชอบตามที่สํานักเลขาธิการคณะรัฐมนตรีเสนอ ดังนี้
1. กําหนดให้วันจันทร์ที่ 30 ธันวาคม 2562 เป็นวันหยุดราชการเพิ่มเป็นกรณีพิเศษ อีก 1 วัน ในปี 2562
2. ในกรณีที่หน่วยงานใดมีภารกิจในการให้บริการประชาชน หรือมีความจําเป็นหรือราชการสําคัญในวันดังกล่าวโดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน
3. ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
ทั้งนี้ สํานักเลขาธิการคณะรัฐมนตรีพิจารณาแล้วเห็นว่า การกําหนดให้วันจันทร์ที่ 30 ธันวาคม 2562 เป็นวันหยุดราชการเพิ่มเป็นกรณีพิเศษ ในปี 2562 เพื่อให้มีวันหยุดต่อเนื่องในช่วงเทศกาลขึ้นปีใหม่ ทําให้เกิดการขับเคลื่อนทางเศรษฐกิจและสนับสนุนภาคธุรกิจที่เกี่ยวข้องกับการท่องเที่ยวในช่วงเวลาดังกล่าว
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ เตือนประชาชนตรวจสอบการรับโอนเงินค้าขายออนไลน์อย่างรอบคอบ ป้องกันตกเป็นเหยื่อมิจฉาชีพ
วันอังคารที่ 6 มิถุนายน 2560
กระทรวงดิจิทัลฯ เตือนประชาชนตรวจสอบการรับโอนเงินค้าขายออนไลน์อย่างรอบคอบ ป้องกันตกเป็นเหยื่อมิจฉาชีพ
กระทรวงดิจิทัลฯ
กระทรวงดิจิทัลเพื่อเศรษฐกิจและสังคม เตือนประชาชนทําธุรกรรมออนไลน์ ต้องตรวจสอบข้อมูลให้รอบคอบ หลังเกิดกรณีมิจฉาชีพส่ง “อี-สลิป” ปลอม ที่มีการแก้ไขตัวเลขการโอนเงินเข้าบัญชีเหยื่อ ชี้การกระทําดังกล่าวเข้าข่ายผิด พ.ร.บ.ว่าด้วยการกระทําความผิดเกี่ยวกับคอมพิวเตอร์ฯ มีโทษทั้งจําทั้งปรับ หากประชาชนพบเห็นการกระทําผิด สามารถแจ้งสายด่วน 1111 ได้ตลอด 24 ชั่วโมง
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากกรณีที่มีผู้ใช้เฟซบุ๊กชื่อ เจเอเอ็ม บีเอเอส โพสต์ข้อความและภาพ เตือนแม่ค้าออนไลน์ให้ระวังมิจฉาชีพที่แฝงตัวเป็นลูกค้า ส่งอี-สลิปปลอมการโอนเงินมาให้ โดยระบุว่า โอน 1 บาทเพื่อให้ได้สลิป 1 ใบ แล้วแก้ไขยอดเงิน จากนั้นส่งมาให้เพื่อยืนยันการโอนเงิน โดยพบพฤติกรรมนี้เนื่องจากยอดที่เข้าในบัญชีไม่ตรงกับยอดเงินที่ลูกค้าส่งมาให้ เมื่อสอบถามไปยังธนาคารต้นสังกัด จึงพบว่ามีการปลอมแปลงจํานวนเงินในอี-สลิป (e-Slip)
กระทรวงดิจิทัลฯ ได้ตรวจสอบแล้วพบว่า กรณีดังกล่าวถือเป็นการนําเข้าข้อมูลที่บิดเบือนหรือปลอมเข้าสู่ระบบคอมพิวเตอร์ ที่ผู้กระทําความผิดกระทําต่อบุคคลใดบุคคลหนึ่ง ตามบทบัญญัติพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม มาตรา 14 วรรคหนึ่ง (1) ประกอบมาตรา 14 วรรคสอง ซึ่งมีโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ และเป็นความผิดอันยอมความได้ โดยกระทรวงดิจิทัลฯ จะได้ให้ความร่วมมือกับพนักงานสอบสวน ในการรวบรวมพยานหลักฐาน เพื่อดําเนินการตามกฎหมายที่เกี่ยวข้องต่อไป
อย่างไรก็ตาม ที่ผ่านมากระทรวงดิจิทัลฯ ได้มีการประชาสัมพันธ์และแจ้งเตือนประชาชน ถึงความเสี่ยงและภัยอันตรายที่อาจเกิดขึ้นจากการทําธุรกรรมบนโลกออนไลน์มาอย่างต่อเนื่อง ซึ่งรวมถึงการทําธุรกรรมทางการเงินใด ๆ ไม่ว่าจะดําเนินการผ่านระบบอิเล็กทรอนิกส์หรือไม่ก็ตาม ผู้ที่เกี่ยวข้องต้องใช้ความระมัดระวังในการตรวจสอบข้อมูลอย่างรอบคอบ โดยเฉพาะหากเป็นการติดต่อกับผู้ที่ไม่รู้จักกันเป็นการส่วนตัว กรณีการซื้อขายต่างๆ ต้องตรวจสอบจํานวนเงิน ที่ได้รับในบัญชีกับจํานวนเงินในสลิปให้ถูกต้องตรงกัน สําหรับผู้ซื้อก็ควรตรวจสอบความน่าเชื่อถือของผู้ขายก่อนจะมีการโอนเงินด้วย ทั้งนี้ หากประชาชนพบเห็นการกระทําที่เข้าข่ายผิดกฎหมาย สามารถแจ้งไปยังช่องทางของภาครัฐ อาทิ ศูนย์บริการข้อมูลภาครัฐเพื่อประชาชน (GCC1111) โทร. 1111 ได้ตลอด 24 ชั่วโมง
******************************
รัฐบาลไทย-ข่าวทำเนียบรัฐบาล-ธอส.ปิดให้บริการชั่วคราวทุกสาขาทั่วประเทศ 26 ตุลาคม 2560 เพื่อให้พนักงานร่วมถวายความอาลัย และเป็นจิตอาสา เนื่องในวันพระราชพิธีถวายพระเพลิงพระบรมศพ
วันศุกร์ที่ 20 ตุลาคม 2560
ธอส.ปิดให้บริการชั่วคราวทุกสาขาทั่วประเทศ 26 ตุลาคม 2560 เพื่อให้พนักงานร่วมถวายความอาลัย และเป็นจิตอาสา เนื่องในวันพระราชพิธีถวายพระเพลิงพระบรมศพ
เนื่องในวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 ธนาคารขอแจ้งปิดทําการทุกสาขา เคาน์เตอร์การเงิน และ OSS ทั่วประเทศ ในวันพฤหัสบดีที่ 26 ตุลาคม 2560
นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) เปิดเผยว่า เนื่องในวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 ธนาคารขอแจ้งปิดทําการทุกสาขา เคาน์เตอร์การเงิน และ OSS ทั่วประเทศ ในวันพฤหัสบดีที่ 26 ตุลาคม 2560 โดยลูกค้าสามารถใช้บริการผ่านช่องทางอิเล็กทรอนิกส์ของธนาคารได้แก่ ตู้ชําระเงินกู้(LRM) ตู้ฝากเงิน(CDM) ตู้ปรับสมุดบัญชี และ ตู้ ATM ซึ่งจะเปิดให้บริการตามปกติในวันศุกร์ที่ 27 ตุลาคม 2560 เป็นต้นไป ทั้งนี้ เพื่อให้พนักงานของธนาคารทุกคนได้ร่วมแสดงออกถึงความจงรักภักดี ถวายความอาลัย และน้อมรําลึกในพระมหากรุณาธิคุณอันหาที่สุดมิได้ ด้วยการเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยพร้อมเพรียงกันกับพสกนิกรชาวไทยทั่วประเทศ ณ บริเวณซุ้มถวายดอกไม้จันทน์และพระเมรุมาศจําลองที่ภาครัฐได้จัดทําไว้ในสถานที่ต่างๆ หรือ ร่วมทําหน้าที่เป็นจิตอาสาเฉพาะกิจในช่วงพระราชพิธี สามารถสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-‘ประภัตร’ ปล่อยพันธุ์ปลา 5 แสนตัว หวังสร้างรายได้ให้ประชาชนในช่วงภัยแล้ง
วันจันทร์ที่ 17 กุมภาพันธ์ 2563
‘ประภัตร’ ปล่อยพันธุ์ปลา 5 แสนตัว หวังสร้างรายได้ให้ประชาชนในช่วงภัยแล้ง
‘ประภัตร’ ปล่อยพันธุ์ปลา 5 แสนตัว หวังสร้างรายได้ให้ประชาชนในช่วงภัยแล้ง จ.เชียงใหม่
‘ประภัตร’ ปล่อยพันธุ์ปลา 5 แสนตัว หวังสร้างรายได้ให้ประชาชนในช่วงภัยแล้ง จ.เชียงใหม่
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีปล่อยพันธุ์สัตว์น้ํา โครงการปล่อยพันธุ์สัตว์น้ําเพื่อเสริมสร้างรายได้จากอาชีพประมงในช่วงฤดูแล้ง โดยมี นายวิรุฬ พรรณเทวี รองผู้ว่าราชการจังหวัดเชียงใหม่ นายบรรจง จํานงศิตธรรม รองอธิบดีกรมประมง ประมงจังหวัด ผู้อํานวยการโครงการชลประทานเชียงใหม่ ข้าราชการและประชาชนให้การต้อนรับ ณ แม่น้ําปิง บริเวณหน้าประตูระบายน้ําท่าวังตาล ต.ป่าแดด อ.เมือง จ.เชียงใหม่ ว่า จากสถานการณ์น้ําลุ่มน้ําปิงตอนบนมีปริมาณเก็บกักน้ําในเขื่อนแม่งัดสมบูรณ์ชลและเขื่อนแม่กวงอุดมธารา น้อยกว่าปี 2562 และปริมาณฝนที่ตกสะสมเฉลี่ย ปี 2562 น้อยกว่า ปี 2561 รวมทั้งแผนการบริหารจัดการน้ําของจังหวัดเชียงใหม่ ทําให้สถานการณ์ดังกล่าวอาจส่งผลกระทบต่อความเป็นอยู่และรายได้ของเกษตรกร จึงได้สั่งการให้กรมประมงดําเนินการปล่อยพันธุ์สัตว์น้ํา บริเวณฝายและประตูระบายน้ําต่างๆ ของลุ่มน้ําปิง ซึ่งเป็นแม่น้ําสายหลักของจังหวัดเชียงใหม่ เพื่อเพิ่มแหล่งอาหาร เสริมสร้างรายได้ และบรรเทาความเดือดร้อนของประชาชนและเกษตรกรในช่วงฤดูแล้ง โดยเป็นความร่วมมือของ กรมประมง กามชลประทาน และจังหวัดเชียงใหม่ ดําเนินการปล่อยพันธุ์สัตว์น้ํา รวมทั้งสิ้นจํานวน 500,000 ตัว ประกอบด้วย ปลาตะเพียนขาว ปลาบ้า ปลาสร้อยขาว ปลากระแห และปลาตะเพียนทอง หวังสร้างรายได้ให้เกษตรกรในช่วงภัยแล้ง
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871